Ίταμος της Νέας Καληδονίας

Ο ίταμος της Νέας Καληδονίας (Austrotaxus spicata) ή νότιος ίταμος είναι το μοναδικό είδος του γένους φυτών αυστρόταξος (Austrotaxus).de Laubenfels, D.J.: «Gymnospermes» στο Flore de La Nouvelle-Calédonie et Dépendances, επιμ. A. Aubréville & J.F. Leroy, 4:1-168, Muséum National d’Histoire Naturelle, Παρίσι 1972 Συγγενεύει με τους άλλους ιτάμους των γενών Taxus και Pseudotaxus.Cheng, Y., R.G. Nicolson, K. Tripp, S.M. Chaw: «Phylogeny of Taxaceae and Cephalotaxaceae Genera Inferred from Chloroplast matK Gene and Nuclear rDNA ITS Region», Molecular Phylogenetics and Evolution, τόμος 14 (2000), σσ. 353-365.

Ο νότιος ίταμος είναι ενδημικός στη Νέα Καληδονία, απαντώμενος στο κεντρικό και βόρειο τμήμα του νησιού Γκραντ Τερ, σε υψόμετρα από 300 έως 1.350 μέτρα.

Περιγραφή
Ο αυστρόταξος είναι κωνοφόρος μεγάλος θάμνος ή λεπτό δένδρο, που φθάνει σε ύψος από 5 έως 20 μέτρα (σπανίως έως 25 μ.) και έχει κοκκινωπό φλοιό. Τα φύλλα του, σε σπειροειδή διάταξη, είναι λογχοειδή, επίπεδα, με μήκος 8 έως 12 εκατοστόμετρα (μέχρι και 17 σε νεαρά φυτά) και πλάτος 4 χιλιοστόμετρα. Το επάνω μέρος των φύλλων είναι σκούρο πράσινο, ενώ στο κάτω μέρος υπάρχουν δύο ανοικτόχρωμες λωρίδες με στόματα.

Τα κουκουνάρια είναι δρυποειδή, με μήκος από 20 έως 25 χιλιοστόμετρα και σαρκώδες περισπέρμιο να περιβάλλει σχεδόν πλήρως το κάθε σπέρμα (σπόρο). Τα αρσενικά κουκουνάρια έχουν μήκος 10 έως 15 χιλιοστόμετρα και είναι λεπτότερα.

Το γένος ξεχωρίζει αρκετά εύκολα από τα είδη του γένους τάξος, από τα σαφώς μακρύτερα φύλλα και τους μεγάλους σπόρους του.

Παραπομπές

Πηγές
 Price, R.A.: «Generic and familial relationships of the Taxaceae from rbcL and matK sequence comparisons» Acta Hort., τόμ. 615, σσ. 235-237 (2003)

Εξωτερικοί σύνδεσμοι
 Βάση δεδομένων των γυμνόσπερμων: Austrotaxus

Κατηγορία:Ταξοειδή
Κατηγορία:Είδη προ απειλής (NT)
Κατηγορία:Νέα Καληδονία